Trinsera ti Filipinas

Ti **Trinsera ti Filipinas** (ammo pay a kas **Kaadaleman ti Filipinas**, **Trinsera ti Mindanao**, ken **Kaadaleman ti Mindanao**) ket ti maysa a submarino a trinsera iti daya ti Filipinas. Mabirukan ti trinsera iti baybay Filipinas iti akinlaud nga Amianan a Taaw Pasipiko ken agtuloy iti Amianan-Amianan laud-Abagatan-Abagatan daya. Daytoy ket agatiddog iti agarup a  ken agakaba iti agarup a  manipud iti tengnga ti isla ti Filipinas iti Luzon ken mapan iti abagatan daya aginggana iti akin-amianan nga isla ti Maluku ti Halmahera iti Indonesia. Iti kaadaleman a puntona, makaabot ti trinsera iti 10,540&nbsp;metro (34,580&nbsp;ft) wenno (5,760&nbsp;kadeppa).

Iti dagus ti amianan ti Trinsera ti Filipinas ket ti Trinsera ti Daya a Luzon.  Dagitoy ket naisinsina, ken ti panagtultuloyda ket mapasardeng ken iyallatiw babaen ti Banak Benham iti Plato ti Baybay Filipinas.

## Pakaammo
Naipagpagarup nga ub-ubing ngem 8–9 a riwriw a tawen ti trinsera ti Filipinas. Ti tengnga a parte ti tukki ti Filipinas a nabukel idi las-ud ti panawen ti Plio-Pleistoseno  ken naikeddeng a maysa nga aktibo a depresion iti ukis ti Daga.  Nabukel ti trinsera manipud iti maysa a panagdinnnungpar ti nagbaetan dagiti plato ti Palawan ken ti Zamboanga. Gapuanan daytoy ti panagbaliw dagiti heolohiko a proseso a mapmapan iti maysa a sona a pagtumpongan iti maysa a sona ti subduksion. Mabirukan ti sona ti subduksion iti laud agingggana iti daya ti Is-isla ti Filipinas.  Ti gatad ti subduksion kadagitoy a plato ket nakarkulo nga agarup a  15&nbsp;cm iti tunggal maysa a tawen.  Ti maysa a pagtumpongan a sona ket mangbeddeng iti agarup a 45% iti Trinsera ti Filipinas ita nga aldaw.

Uray no adda dagiti adu a lugar dagiti sona ti subduksion, adda met dagiti mannurat a nangikeddeng a daytoy a rehion ket addaan iti ababa a seismiko nga aktibidad, ngem nakairehistro met ti USGS kadagiti adu a gingined iti magnitud ≥ 7.2 iti rehion a kas ipakita ti mapa iti kanawan. Ti kaudian, idi 2012 nakasanay ti Trinsera ti Filipinas ti maysa a gingined iti Mw&nbsp;7.6 (ti Gingined ti Samar idi 2012). Pinuntaanna daytoy ti trinsera iti maysa a hiposentro a kaadalen iti 34.9&nbsp;km.  Dagiti kabangibang a lugar kadagiti sona ti subduksion ket nakasanay iti adu a seismiko nga aktibidad. Idi 1897, nakasanay ti akin-amianan a Samar iti maysa a Ms&nbsp;7.3 a gingined bayat nga idi met 1924 nakasanay ti akin-abagatan a Mindanao iti Ms&nbsp;8.2.

## Kaadalem
Makaabot ti trinsera iti maysa kadagiti kalatakan a kaadalem iti taaw, makatlo laeng iti trinsera ti Marianas ken ti trinsera ti Tonga. Ti kaadaleman a puntona ket ammo a kas ti deepest Kaadaleman ti Galathea ken makaabot iti 10,540&nbsp;metro (34,580&nbsp;ft) wenno (5,760&nbsp;kadeppa).

## Panagarinsaed
Ti arinsaed ti trinsera ti Filipinas ket aglaon bassit iti nametamorpiko, calc-alkaliko, batayan, nga ultrabasiko a bato ken dagiti binukel ti darat.  Ti akin-abagatan a lugar ti trinsera ket aglaon ti agpapada, asul, pila a lan-ak ken awanan unay idi iti apug. Nabirukan pay nga aglaon dagiti binukel ti darat iti nasadiwa a basaltiko nga andesita.  Dagiti nabirukan ng arinsaed kadagiti trinsera ket naipagpagarup a naideposito babaen dagiti turbidad nga agus.  Ti maysa a turbidad nga agus ket ti maysa nga agus iti sirok ti danum a napardas nga agayus ken agawit kadagiti arinsaed.

## Dagiti trinsera iti rehion ti Filipinas
Dagiti ammo a trinsera ket dagiti sumaganad:
* Trinsera ti Manila
* Trinsera ti Daya a Luzon
* Trinsera ti Filipinas
* Trinsera ti Negros
* Trinsera ti Sulu
* Trinsera ti Cotabato

## Dagiti nagibasaran